
[bookmark: _GoBack]SIA “JELGAVAS ŪDENS” PAMATKAPITĀLA PALIELINĀŠANA PROJEKTA “UZŅĒMĒJDARBĪBAS ATTĪSTĪBAI NEPIECIEŠAMĀS INŽENIERTEHNISKĀS INFRASTRUKTŪRAS IZVEIDE CEPĻU IELAS APKAIMĒ JELGAVĀ” IETVAROS

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Jelgavas valstspilsētas pašvaldības dome 2025. gada 27. februārī pieņēma lēmumu Nr. 3/8 “Par projekta “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” (turpmāk – Projekts) iesnieguma iesniegšanu”.
2025. gada 28. oktobrī starp Jelgavas valstspilsētas pašvaldību Jelgavas valstspilsētas pašvaldības iestādes “Centrālā pārvalde” personā un Centrālo finanšu un līgumu aģentūru tika noslēgta Vienošanās par Eiropas Savienības fonda projekta ieviešanu Nr. 5.1.1.1/2/25/A/034 par kārtību Projekta īstenošanai, finansējuma piešķiršanai un uzraudzībai.
Saskaņā ar Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” (turpmāk – MK noteikumi Nr. 55) 66.4. apakšpunktu, ja tiek veiktas izmaksas ūdenssaimniecības tīklos, tad šie tīkli pēc projekta īstenošanas paliek sabiedrisko pakalpojumu sniedzēja īpašumā un projekta iesniedzējam sabiedrisko pakalpojumu sniedzējs jāpiesaista kā sadarbības partneris, slēdzot rakstisku sadarbības līgumu. Jelgavas valstspilsētas pašvaldība Jelgavas valstspilsētas pašvaldības iestādes “Centrālā pārvalde” personā 2025. gada 13. februārī noslēgusi sadarbības līgumu Nr. ADM/3-24/25/31 “Projekta “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” īstenošanai” (turpmāk – Sadarbības līgums) ar sadarbības partneri SIA “JELGAVAS ŪDENS”. Saskaņā ar Sadarbības līguma 1.2. apakšpunktu SIA “JELGAVAS ŪDENS” veic jaunu ūdensvada tīklu un jaunu kanalizācijas tīklu izbūvi jaunbūvējamā ielā starp Prohorova ielu un Cepļu ielu, un Cepļa ielas posmā, Jelgavā, savukārt Sadarbības līguma 2.2.2. apakšpunktā noteikts, ka atbilstoši Projekta īstenošanā pieejamajiem finanšu līdzekļiem, Jelgavas valstspilsētas pašvaldība pa daļām palielina SIA “JELGAVAS ŪDENS” pamatkapitālu ūdensvada un kanalizācijas tīklu izbūvei.
Pamatojoties uz MK noteikumu Nr. 55 nosacījumiem, Sadarbības līgumu un atbilstoši Centrālās finanšu un līgumu aģentūras piešķirtajam finansējumam Projekta realizēšanai, lai SIA “JELGAVAS ŪDENS” varētu veikt Projekta ietvaros noteikto ūdensvada un kanalizācijas tīklu izbūvi:

JELGAVAS VALSTSPILSĒTAS PAŠVALDĪBAS DOME NOLEMJ:
Palielināt SIA “JELGAVAS ŪDENS” (reģistrācijas Nr. 41703001321, juridiskā adrese: Ūdensvada iela 4, Jelgava, LV-3001) pamatkapitālu 2026. gadā, veicot ieguldījumu naudā 97 574,00 euro apmērā (deviņdesmit septiņi tūkstoši pieci simti septiņdesmit četri euro) no Eiropas Savienības Eiropas Reģionālās attīstības fonda līdzfinansētā projekta Nr. 5.1.1.1/2/25/A/034 “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā” (pamatbudžeta izdevumu programma “04.510.543. Eiropas Reģionālās attīstības fonda projekts “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē Jelgavā””) realizēšanai paredzētajiem Eiropas Reģionālās attīstības fonda līdzekļiem, pretī saņemot 97 574 jaunu daļu (katras daļas vērtība 1 euro).

